Лиер Кит

**Лиер Кит** (родена во 1964 година) е американска писателка, радикална феминистка, активистка за исхрана и радикален екологист.

## Животопис
Кит се школуваше на средното училиште Бруклајн во Масачусетс. Таа за првпат се вклучи во феминистичкото движење како основач на *„Ванеса и Ирис: весник за млади феминистки“* (1983–1985). Во истиот период, таа исто така волонтираше со група наречена Жени против насилството врз жените во Кембриџ, каде што учествуваше во едукативни настани и протестни кампањи. Во 1984 година, таа беше основачки член на Minor Disturbance, протестна група против милитаризмот од феминистичка перспектива. Во 1986 година, таа беше основач на Феминистите против порнографијата во Нортхемптон, Масачусетс. Таа е основачка и уредничка на *[[Rain and Thunder (journal)|Rain and Thunder]]*, радикално феминистичко списание во Нортхемптон.

Како радикална феминистка, а од неодамна и како радикален екологист, Кит има напраено многу посети, интервјуа и говори низ САД и Канада.

Кит беше ран јавен застапник на локалното движење за храна во САД. Во приказната во *Бостон Глоуб* од 2006 година, таа изјави: „Ми се допаѓа тоа што ја поддржувам локалната економија, а не корпоративна Америка“.

Нејзините ставови привлекоа негативно внимание кај некои вегетаријанци, што еден новинар го нарече „Веганска војна“. Како илустрација на жестоката политичка дебата, демонстрантите протестираа против Кит со пити со чили пиперки за време на презентацијата на нејзината книга *Вегетаријанскиот мит* на анархистичкиот саем на книги во 2010 година.

## ''Вегетаријанскиот мит''
Книгата на Кит од 2009 година*, Вегетаријанскиот мит: Храна, правда и одржливост* ги испитува еколошките ефекти на земјоделството и вегетаријанството. Во *Вегетаријанскиот мит*, таа нуди докази дека земјоделството уништува цели екосистеми, како северноамериканската прерија. Таа, исто така, се залага за животинско земјоделство во однос на растително земјоделство, наведувајќи дека второто го уништува горниот слој на почвата, додека сточарството го обновува.

## ''Длабоко зелен отпор''
[мини| Лиер Кит (лево) и [Дерик Џенсен (десно) со Deep Green Resistance при Occupy Oakland во 2011 година]]
Кит е поврзана со движењето Deep Green Resistance, и заедно со Арик Мекбеј и Дерик Џенсен, таа е соавтор *на Deep Green Resistance: Strategy to Save the Planet*, објавена во мај 2011 година. Книгата се опишува како „прирачник за тоа како да се изгради движење на отпорот што ќе ја урне индустриската цивилизација и ќе ја спаси планетата“ и „ги проценува стратешките опции за отпор, од ненасилство до герилска војна и условите потребни за тие опции да биде успешен“.

По објавувањето на оваа книга, авторите ко-основаа организација со исто име. Арик Мекбеј ја напушти организацијата на почетокот на 2012 година, сепак, припишувајќи го неговото заминување на отфрлањето на про-трансродовата политика од страна на Дерик Џенсен и Лиер Кит. Deep Green Resistance ја оспори оваа изјава, огдоварајќи дека политиката за безбеден простор за жените е едно од многуте прашања и дека одлуката за ограничување на женските простори на биолошки жени ја донеле жените од DGR, а не Џенсен или Кит.

## Фронт за либерација на жените
Кит е основач на организацијата Women's Liberation Front, и од 2021 година таа е нејзин претседател.

## Дела

* *"Bright Green Lies: How the Environmental Movement Lost Its Way and What We Can Do About It" by Derrick Jensen, Lierre Keith, and Max Wilbert (Monkfish Book Publishing Company). 2021.*
* *Earth at Risk: Building a Resistance Movement to Save the Planet* (edited by L.K. and Derrick Jensen), PM Press, 2012, 
* *Deep Green Resistance: Strategy to Save the Planet*, Seven Stories Press, 2011, 
* *The Vegetarian Myth*, PM Press, 2009, 
* *Skyler Gabriel*, Fighting Words Pr, 1995, 
* *Conditions of War*, Fighting Words Pr, 1993, 

## Наводи

## Надворешни врски

* Официјална веб страна
* Интервју со Лиер Кит , од Арик Мекбеј, *InTheWake*, ок. 2005. (оригинална архивски примерок )
* Интервју со Лиер Кит од Иан Мекензи, на тема *Зошто земјоделството ја уништува планетата*

Категорија:Родени во 1964 година
Категорија:Живи луѓе
Категорија:Американски феминистки
Категорија:Еколози
Категорија:Американски природозаштитници